<classify> AVELINE KITOMARY-DAR ES SALAAM DAKTARI Bingwa wa Upasuaji Magonjwa ya Koo, Masikio na Pua waHospitali ya Taifa ya Muhimbili Mloganzila, Godlove Mfuko, amesema kukoroma nitatizo ambalo linaweza kusababisha magonjwa ya moyo, huku athari nyingi zaidizikiwa kwa watoto. Alisema tatizo hilo la kukoroma linatibika na kwamba utafitiwa kidunia unaonyesha asilimia 4 ya wanaume wana tatizo hilo huku wanawakewakiwa ni asilimia 2. Pamoja na ukubwa wa tatizo hilo, Dk. Mfuko alisema hata katikaHospitali ya Mloganzila ni asilimia 6 ya watu hufika kupata matibabu kwa mwaka. Akizungumza na MTANZANIA katika mahojiano maalumu, alisemamadhara mengine ya tatizo hilo hasa kwa watoto ni kufanya vibaya darasani,kukojoa kitandani na utundu uliopitiliza. Kukoroma ni dalili ya ugonjwa, hii inatokana na tatizo la mfumowa upumuaji, mtu anapokuwa na tatizo la kukoroma kwa muda mrefu husababishaubongo kukosa oksijeni, hali hiyo huathiri ubongo na madhara yanaenda hadikwenye moyo. Tatizo hili husababisha moyo kufeli kufanya kazi zake kwanina wenyewe unahusika na mfumo huo wa oksijeni, alisema Dk. Mfuko. Alisema kukoroma piakunafanya watoto washindwe kuwa vizuri darasani kwa sababu wanakuwa hawajapatausingizi vizuri. Dk. Mfuko alisema kutokana na tatizo hilo la kukoroma, katikaHospitali ya Mloganzila wanafanya upasuaji kwa watoto 30 hadi 40 kwa mwezi nawengine wanatibiwa kwa dawa. Licha ya tatizo hilokuonekana katika jamii, bado watu wengi hawaji hospitali kutokana na kuchukuliatatizo hilo kuwa la kawaida au kwa wengine kutokuwa na elimu kuhusu tatizo hilo,alisema. Dk. Mfuko alisema sababu ya tatizo la kukoroma ni maumbile yashingo, unene uliopitiliza, magonjwa ya mfumo wa hewa hasa kwenye mapafu. Sababu zingine ni shinikizo la damu, asilimia 50 ya watuhawa hukoroma, kuna matumizi ya vilevi kama pombe, sigara na dawa za kulevya. Piautafiti unaonyesha watu wenye shingo nene wako hatarini kukoroma zaidi, alieleza. Kwa mujibu wa Dk. Mfuko, dalili za tatizo hilo ni kulalahovyo mchana hali ambayo wakati mwingine husababisha ajali za barabarani kwasababu ya madereva kusinzia na kichwa kuuma, hasa nyakati za asubuhi. Mtu kama huyu anaweza kupata tatizo la kisaikolojia nakuathiri kumbukumbu, pia dalili nyingine za tatizo hili ni kushtuka mara kwamara wakati umelala usiku, kupaliwa wakati wa kulala, kukojoa mara kwa mara natatizo la mafindofindo. Na utafiti unaonyesha asilimia 80 ya watoto wanaotibiwa mafindofindowanaacha kukojoa kitandani, alisema.  <topic>: afya 